**KRAJEVNA SKUPNOST**

**LAŠKO**

Datum: 20. 02. 2023

Del. št. 23-023-1/MK

Na podlagi 78. člena Statuta Občine Laško in Poslovnika Občinskega sveta Občine Laško (Ur. list št. 79/2015 z dne 23/10-2015)

**S K L I C U J E M**

**2. sejo Sveta Krajevne skupnosti Laško,**

**ki bo v sredo, dne 08 marca 2023 ob 17. uri,**

**v sejni sobi Občine Laško, Mestna ulica 2, 3270 Laško**

Za sejo predlagam naslednji

**D n e v n i r e d :**

1. Ugotovitev sklepčnosti 2. seje Sveta KS Laško
2. Pregled ter potrditev zapisnika 1. seje Sveta KS Laško z dne 14. 12. 2022
3. Obravnava in sprejem Poslovnega poročila KS Laško za leto 2022
4. Obravnava Rebalansa finančnega načrta za leto 2023 in programa dela KS Laško za leto 2023 – druga obravnava
5. Razno in druge informacije

Predsednik

Sveta Krajevne skupnosti Laško

Martin KOKOTEC, l. r.

**Vabilo dostavljeno:**

1. Vsem članom Sveta KS Laško
2. Ostalim:

* Marjan Mačkošek, podžupan Občine Laško
* Člani Občinskega sveta Laško iz KS Laško
* Anton Vodišek, sekretar Sveta KS Laško
* Ivica Zdolšek, Valentiničeva cesta 34, Laško

**V vednost:**

1. Občina Laško, župan Občine Laško
2. Občina Laško, Oddelek za finance in proračun
3. Arhiv:

* spis 23-023/MK
* register Seje Sveta KS Laško
* file: MD/Seje organov KS/Svet KS/

**GRADIVO:**

**K točki 1**

Sklepčnost 2. redne seje Sveta KS Laško bo ugotovljena po zaključku seje.

**K točki 2**

Zapisnik 1. seje Sveta KS Laško je priložen k vabilu in objavljen na spletni strani KS Laško

[www.ks-lasko.si](http://www.ks-lasko.si)

**K točki 3**

Poslovno poročilo, realizacija in pojasnila k proračunskim postavkam ter računovodsko poročilo za leto 2022 so priložena.

V gradivu za obravnavo pod to točko dnevnega reda je v prilogi:

* + Poslovno poročilo za leto 2022
  + Tabela o realizaciji po proračunskih postavkah za leto 2022
  + Obrazložitev posameznih proračunskih postavk
  + Računovodsko poročilo
  + Pregled realizacije po operativnem programu

Obrazce s podatki iz letnega poročila za obdobje 1. 1. do 31. 12. 2022, ki se oddajajo na agencijo AJPES in finančno upravo vam zaradi večje količine obrazcev ne prilagamo. Na vpogled pa vam bodo na sami seji in kasneje na sedežu KS in Oddelku za proračun in finance na občini.

**K točki 4**

Na osnovi razpoložljivih podatkov ob sklicu 1. seje decembra lani so bili člani Sveta KS že seznanjeni s Predlogom programa dela KS za leto 2023, ki je bil okvirno tudi sprejet. Za obravnavo na tej seji pa je priložen nov predlog, ki je sestavljen na osnovi rebalansa proračuna Občine Laško.

Informacija o aktivnostih, ki potekajo v zvezi z realizacijo letošnjega progama, vam bo podana na sami seji s strani predsednika Sveta KS.

V zvezi z realizacijo letošnjega programa dela vas lahko na grobo obvestimo o tem, da za enkrat v tem času, razen rednih dejavnosti vzdrževanja javnih poti in delovanja KS, še ni realiziranih drugih nalog. Potekajo pa aktivnosti glede priprave dokumentacije (ureditev lastništva, odmera in drugo), kar je potrebno za začetek obnove predvidenih javnih poti.

**K točki 5**

5/1

Glede na že lani izraženo željo g. **Antona Vodiška**, da bi rad prenehal z opravljanjem funkcije sekretarja, se predlaga sprejetje sklepa o prenehanju opravljanja teh del Antonu Vodišku.

Za nemoteno nadaljnje delo na tem področju, pa se predlaga sprejetje predloga, da se na osnovi poizvedovanj, razgovorov in mnenja nekaterih članov Sveta KS na to funkcijo predlaga ga. **Ivico Zdolšek**, ki ima ustrezno izobrazbo, delovne izkušnje in znanja, ki so primerna za opravljanje tega dela. Priloga k tej točki je Uradni zaznamek razgovora o izboru kandidatke za sekretarja Sveta KS Laško.

5/2

Obravnava odstopne izjave članice sveta KS ga**. Dragice Čepin**, zaradi imenovanja v Nadzorni odbor Občine Laško, ki ga je sprejel Občinski svet Laško na 2. redni seji dne 25.01.2023, ker sta funkciji nezdružljivi.

5/3

Za dvig pošiljk na pošti se namesto g. Antona Vodiška pooblasti ga. Ivico Zdolšek.

Za obravnavo pod to točko trenutno ni drugih predlogov.

Vljudno Vas prosimo, da gradivo pregledate in proučite in da se seje zanesljivo udeležite.

Za morebitne informacije smo vam seveda na voljo po elektronski pošti ali telefonu.

Priprava gradiva: Anton Vodišek